Габриела Цанева
Снегът се разтопи…

chitanka.info

Снегът се разтопи —

градът се наводни.

Сред бяла киша

куче тича

със светнали очи.

Изправило уши —

небето с тях промуши.

Сред бяла киша

куче тича —

опашка рунтава върти.

Муцуна рошава навежда —

небето в локва се оглежда.

Снегът се разтопи.

Градът се наводни.

Земята се изцежда.

Човек сред бялото върви

и мисли, че проглежда —

„Светът се промени!“

Но само тъй изглежда.

03.02.1996

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.